Spildurnýggj 136 metrar long farmaskip, sum eisini skulu rekast vi vindmegi, skulu ferma nýggjar bilar hjá bilaframleiðaranum, Renault, frá 2021 millum Frakland, USA og Kanada. Bilaframleiðari ætlar at nýta ro/ro-skip við seglum Tvey 136 metrar long ro/ro-skip við seglum skulu gera sítt til at lækka CO2-útlátið í bilaflutninginum hjá franska bilaframleiðaranum, Renault. Renault satsar uppá vindmegi í royindini at lækka CO2-útlátið. Í einari avtalu við nýggja franska shippingfelagið, Neoline, ætlar Renault at lata smíða tvey 136 metrar long ro/ro-skip, sum eisini skulu hava segl. Skipið skal flyta bilar frá 2021 á rutuni millum Saint-Nazaire í Fraklandi, USA og Kanada. Roknað verður við, at tað fer at minka CO2-útlátið við 90 prosentum í mun til flutning við vanligum farmaskipum. -Vit fegnast um, at Groupe Renault vil verða ein lyklaspælari í royndunum at minka CO2-útlátið á heimsins høvum, sigur stjórin Neoline, Jean Zanuttini.